_:n07469c00ce6c405c9339f58ab940822axb0
<http://schema.org/articleBody>
"Zakon o ograničavanju upotrebe duhanskih proizvoda u Crnoj Gori u srijedu stupa na snagu, pa će tako biti zabranjeno pušenje u zatvorenom prostoru. Tko prekrši odredbe zakona rizikuje da plati kaznu i do 20 tisuća eura.\r\n\r\nOvaj zakon, kojim se zabranjuje upotreba duhanskih proizvoda u javnim zatvorenim prostorijima, osim u kazinima, zastupnici su u parlamentu usvojili jednoglasno s 42 glasa, 31. srpnja, prenosi RTCG.\r\n\r\nUsvajanjem novog Zakona o ograničavanju upotrebe duhanskih proizvoda prestat će da važi Zakon o taksama i više neće biti moguće plaćati takse da bi u nekom dijelu objekta bilo dozvoljeno pušenje.\r\n\r\nPostoji mogućnost određivanja posebnog dijela prostora koji vlasnik, odnosno korisnik odredi isključivo za tu namjenu. Zakonom su jasno propisani uvjeti izolacije, površine, pozicije i opreme tog dijela prostora (prostorija mora da bude izolovana na način da nije moguć protok duhanskog dima u ostali dio prostora, a površina ne smije da bude manja od 10 metara kvadratnih, da zauzima više od 20 posto radnog, odnosno javnog prostora i ne smije da bude namijenjena za prolaz u druge prostore).\r\n\r\nNovim zakonom nije dozvoljeno pušenje u bilo kojoj prostoriji ili dijelu gdje se konzumiraju hrana i piće.\r\n\r\nU Crnoj Gori od raka pluća oboli oko 400 osoba godišnje, a da liječenje jednog pacijenta, prema podacima iz 2015. godine, košta oko 70.000 eura.\r\n\r\nIzvor: FENA"
<https://radiobrcko.ba/arhiva/crna-gora-pusenje-u-javnom-zatvorenom-prostoru-kaznjavace-se-i-do-20-tisuca-eura/>